open-index/open-wikipedia-markdown huggingface dataset:
Οίκος της Φλάνδρας

Ο **Οίκος της Φλάνδρας** ή των Βαλδουίνων είναι ένας δυναστικός Οίκος της Ευρώπης, που μέλη του έγιναν κόμητες της Φλάνδρας, του Αινώ, της Βουλώνης και του Ναμύρ, βασιλείς της Ιερουσαλήμ και Λατίνοι αυτοκράτορες της Κωνσταντινούπολης.

## Ιστορία
Ο Οίκος ιδρύθηκε από τον Βαλδουίνο Α΄ τον σιδηρόχειρα. Το 1051 ο Οίκος απέκτησε το Αινώ. Το διάστημα 1119-1191 δεν κατείχαν την κομητεία της Φλάνδρας, αλλά την ανέκτησαν το 1191.  Το διάστημα 1188-1212 ήταν κόμητες του Ναμύρ. 

Από τον κλάδο της Βουλώνης, οι αδελφοί Γοδεφρείδος και Βαλδουίνος Α΄, από τους αρχηγούς της Α΄ Σταυροφορίας, έγιναν οι πρώτοι βασιλείς της Ιερουσαλήμ. Τους διαδέχθηκε ο εξάδελφός τους Βαλδουίνος Β΄ των Ρεtέλ και μετά η κόρη του Μελισσάνθη.

Το 1204 η Δ΄ Σταυροφορία κατέλαβε την Κωνσταντινούπολη και ένας από τους αρχηγούς της, ο Βαλδουΐνος Θ΄ της Φλάνδρας, ΣΤ΄ του Αινώ έγινε Α΄ Λατίνος αυτοκράτορας της Κωνσταντινούπολης. Στην Κωνσταντινούπολη τον διαδέχθηκε ο αδελφός του Ερρίκος, έπειτα η αδελφή τους Γιολάντα και τέλος ο γιος της Βαλδουίνος Β΄.

## Γενεαλογία της Φλάνδρας, του Αινώ, της Βουλώνης

## Θυρεοί

File:Blason Nord-Pas-De-Calais.svg|Ο θυρεός του κόμη της Φλάνδρας
File:Blason fr Hainaut ancien.svg|Ο θυρεός του κόμη του Αινώ
File:Blason comté fr Boulogne.svg|Ο θυρεός του κόμη της Βουλώνης
File:Blason Royaume de Jérusalem.svg|Ο θυρεός του βασιλιά της Ιερουσαλήμ
File:Blason maison fr de Courtenay-Constantinople.svg|Ο θυρεός του Λατίνου αυτοκράτορα της Κωνσταντινούπολης



Κατηγορία:Κόμητες της Φλάνδρας
Οίκος του Μπλουά

Ο **Οίκος του Μπλουά** είναι ένας δυναστικός Οίκος της Ευρώπης, που μέλη του έγιναν κόμητες του Μπλουά, της Καμπανίας και βασιλείς της Ναβάρρας, το συνηθέστερο όνομα στα μέλη της δυναστείας ήταν *"Θεοβάλδος"*. Ένα μέλος έγινε βασιλιάς της Αγγλίας και ένα άλλο πρίγκιπας της Αχαΐας. Η οικογένεια κληρονόμησε τις κομητείες του Μπλουά, του Σαρτρ, του Σατωντάν, του Τρουά, του Μω όπου διαδέχθηκε την Δυναστεία των Καρολιδών, την Καμπανία και τελικά το Βασίλειο της Ναβάρρας. Ιδρυτής του Οίκου ήταν ο Θεοβάλδος ο Πρεσβύτερος (906). Όταν ο Λουδοβίκος Ζ´ της Γαλλίας χώρισε την Ελεονώρα της Ακουιτανίας και αυτή παντρεύτηκε τον Ερρίκο Β΄ της Αγγλίας η Ακουιτανία βρέθηκε στη δικαιοδοσία του βασιλιά της Αγγλίας. Τότε ο Λουδοβίκος Ζ΄ νυμφεύτηκε την Αδέλα της Καμπανίας κόρη του Θεοβάλδου Β΄ κόμη της Καμπανίας. Τέκνο τους ήταν η Αγνή σύζυγος των Αλεξίου Β΄ Κομνηνού, Ανδρόνικου Α΄ Κομνηνού και Θεοδώρου Βρανά. 

Ο Θεοβάλδος Γ΄ της Καμπανίας νυμφεύτηκε τη Λευκή της Ναβάρρας (1177-1229), κόρη και κληρονόμο του Σάντσο ΣΤ΄ της Ναβάρρας. Τον γιο τους Θεοβάλδο τον Μεταθανάτιο διαδέχθηκε ο γιος του Ερρίκος Α΄ της Ναβάρρας και μετά η κόρη αυτού Ιωάννα Α΄ της Ναβάρρας, σύζυγος του Φιλίππου Δ΄ της Γαλλίας. Έτσι η Ναβάρρα πέρασε στους βασιλείς της Γαλλίας. Ο Ερρίκος Α΄ ήταν ο τελευταίος άρρην απόγονος του κύριου κλάδου. 
Ο Στέφανος της Αγγλίας μέλος επίσης του Οίκου του Μπλουά ήταν ο τελευταίος Άγγλο-Νορμανδός βασιλιάς την περίοδο 1135-1154, η μητέρα του Αδελαΐδα ήταν κόρη του Γουλιέλμου του Κατακτητή.

## Κλάδοι

Ένας κλάδος του Οίκου ιδρύθηκε από τον Στέφανο Α΄ του Σανσέρ μικρότερο γιο του Θεοβάλδου του Μέγα, ο 6ος απόγονος του Ιωάννης Γ΄ κόμης του Σανσέρ ήταν ο τελευταίος άρρην απόγονος των Μπλουά, ο κλάδος ξεκληρίστηκε με τον θάνατο της Μαργαρίτας του Σανσέρ (1418).
Κλάδος του Σαμπλίτ: Ο Ούγος Α΄ της Καμπανίας κληρονόμησε από τον πατέρα του Θεοβάλδο Γ΄ του Μπλουά, από τη μητέρα του το Μπαρ-συρ-Ωμπ και από τον αδελφό του την κυριότητα του Τρουά. Οι τρεις περιοχές ενώθηκαν με το όνομα Καμπανία. Η σύζυγός του έκανε ένα γιο, τον Όντο Β΄ του Σαμπλίτ αλλά ο πατέρας του που έλειπε σε Σταυροφορίες, δεν τον αναγνώρισε ως δικό του και κληροδότησε την Καμπανία στον ανιψιό του Θεοβάλδο Β΄. Από τότε η κομητεία έμεινε στον κύριο κλάδο. Ο Εύδης Α΄ του Σαμπλίτ είχε γιο τον Γουλιέλμο Α΄, που συμμετείχε στη Δ΄ Σταυροφορία και αμείφθηκε με το πριγκιπάτο της Αχαΐας. Εκεί τον διαδέχθηκε ο Γοδεφρείδος Α΄ Βιλλεαρδουίνος.
 
## Γενεαλογικό δέντρο του Οίκου του Μπλουά

## Gallery

Blason comté Champagne ancien.svg|Ο θυρεός του κόμη του Μπλουά
Blason région fr Champagne-Ardenne.svg|Ο θυρεός του κόμη της Καμπανίας
Armoiries Navarre-Champagne.svg|Ο θυρεός του βασιλιά της Ναβάρρας και κόμη της Καμπανίας
Blason Maison de Sancerre.svg|Ο θυρεός του κόμη του Σανσέρ
Blason famille de Champlitte.svg|O θυρεός του Γουλιέλμου του Σαμπλίτ


## Παραπομπές
 		


## Πηγές
* David Crouch. The Reign of King Stephen, 1135-1154, Pearson Education, Harlow, England, 2000

## Εξωτερικοί σύνδεσμοι
*
Παπέ Αμπού Σισέ

Ο **Παπέ Αμπού Σισέ** (γαλλικά: *Pape Abou Cissé*, 14 Σεπτεμβρίου 1995) είναι Σενεγαλέζος διεθνής επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Βέστρι.

## Συλλογική σταδιοδρομία
### Αζαξιό
Η ενασχόληση του Σισέ με το ποδόσφαιρο ξεκίνησε στις ακαδημίες της AS Pikine, της Σενεγάλης, όπου αργότερα έπαιξε έπαιξε και στην πρώτη ομάδα, μόλις, όμως, σε τέσσερις αγώνες πρωταθλήματος. Αργότερα, τον αγόρασε για τις ακαδημίες της η Αζαξιό, στην οποία παρέμεινε από το 2014 έως και το 2017, κάνοντας πάνω από 70 συμμετοχές στη Λιγκ 2. Το ντεμπούτο του στην πρώτη ομάδα της Αζαξιό το έκανε τον Απρίλιο του 2015, σε ένα ματς κόντρα στη Βαλανσιέν, αγωνιζόμενος σε όλο το παιχνίδι.

### Ολυμπιακός Πειραιώς
Τον χειμώνα του 2017 συμφώνησε με τον Ολυμπιακό, με προσυμφωνημένο συμβόλαιο. Στις 14 Ιουνίου του 2017, ο Πειραϊκός σύλλογος τον ανακοίνωσε επίσημα.

Αγωνίστηκε στους ερυθρόλευκους μέχρι και τον Σεπτέμβριο του 2023 συμπληρώνοντας με την φανέλα της ομάδας 151 εμφανίσεις σε όλες τις διοργανώσεις πετυχαίνοντας και 17 τέρματα. 

### Αντάνα Ντεμίρσπορ
Στις 16 Σεπτεμβρίου 2023 ανακοινώθηκε η μεταγραφή του έναντι 4.000.00 ευρώ στην Τουρκική Αντάνα Ντεμίρσπορ.

### Μετέπειτα πορεία
Το καλοκαίρι του 2025 υπήρξε καταρχήν συμφωνία του ποδοσφαιριστή με τον Άρη Θεσσαλονίκης αλλά εν τέλει η μεταγραφή δεν ολοκληρώθηκε ποτέ.

Σήμερα ο παίκτης αγωνίζεται στην Ισλανδική Βέστρι.

## Διεθνής καριέρα
Ο Σισέ το 2014 ξεκίνησε να αγωνίζεται και στην Εθνική ομάδα της Σενεγάλης U20. Το 2015 συμμετείχε στο Αφρικανικό Πρωτάθλημα U20.

## Τίτλοι — διακρίσεις
### Ατομικοί
*Πολυτιμότερος παίκτης της 8ης αγωνιστικής του Πρωταθλήματος Ελλάδας 2017-18
*Πολυτιμότερος παίκτης του μήνα Δεκέμβριου του Πρωταθλήματος Ελλάδας 2021-22

### Συλλογικοί
**Ολυμπιακός**
*Πρωταθλήματα Ελλάδας **(3)**: 2019-20, 2020-21, 2021-22
*Κύπελλο Ελλάδας **(1)**: 2019-20

**Εθνικοί** 

Κόπα Άφρικα  

* **(1)**: 2022

## Παραπομπές


## Εξωτερικοί σύνδεσμοι
* Πάπε Αμπου Σισέ στο transfermarkt.com
* 
* 

Κατηγορία:Σενεγαλέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΑΚ Αζαξιό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Σενεγάλης
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Αντάνα Ντεμίρσπορ
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στο Κατάρ
Το Αγόρι και οι Λύκοι

**Το Αγόρι και οι Λύκοι** (αγγλικά: The Boy and the Wolves) είναι ινδιάνικο παραμύθι. Ο Άντριου Λανγκ το συμπεριέλαβε στο *The Yellow Fairy Book*.

## Σύνοψη
Αποφεύγοντας την κακία των ανθρώπων, ένας ευγενής κυνηγός κινείται με την οικογένειά του σε μια απομονωμένη γη, όπου ζει μια ειρηνική ζωή. Πολλά χρόνια αργότερα, καθώς ο άνδρας πεθαίνει, ζητά από τα δύο μεγαλύτερα παιδιά του, τον έναν γιο και τη μια κόρη, να φροντίζουν πάντα τον μικρότερο αδελφό τους και να μην τον εγκαταλείψουν ποτέ. Τα παιδιά του του υπόσχονται, και ο άνδρας μπορεί πια να πεθάνει με ειρήνη. Ωστόσο, μετά το θάνατο της μητέρας τους, ο μεγαλύτερος γιος επιθυμεί να πάει στο χωριό όπου γεννήθηκε ο πατέρας του. Παρά την αδερφή του που του υπενθύμισε την υπόσχεση, ο γιος του μεγαλύτερου γιου φεύγει ούτως ή άλλως, βρίσκοντας το χωριό και ξεκινώντας μια δική του οικογένεια. Η αδελφή του ακολουθεί αργότερα τον μεγαλύτερο αδελφό της, αφήνοντας τον μικρότερο γιο να φροντίσει για τον εαυτό του όταν αρχίζει να τον βλέπει ως βάρος. Βρίσκει κι αυτή το χωριό και παντρεύεται. Το νεότερο παιδί είναι σε θέση να ζήσει από τα αποθέματα που άφησαν πίσω του, αλλά όταν έρχεται ο χειμώνας μένει λιμοκτονημένος. Για να επιβιώσει αρχίζει να τρώει οτιδήποτε αφήνουν από πίσω τους οι λύκοι, μέχρι οι λύκοι να συνηθίσουν το αγόρι και να του επιτρέψουν να μοιραστεί τα γεύματά τους. Όταν έφθασε η άνοιξη, το αγόρι ακολουθεί τους λύκους στις ακτές και τυχαίνει να ψαρεύει ο αδελφός του εκεί γύρω. Ο μεγαλύτερος αδελφός θυμάται την υπόσχεση καθώς το αγόρι φωνάζει ότι γίνεται καθώς επίσης και λύκος. Ο αδελφός του καλεί το αγόρι, αλλά το παιδί μεταμορφώνεται σταδιακά σε λύκο και τρέχει με την υπόλοιπη αγέλη. Ο μεγάλος του αδελφός, με τύψεις, επιστρέφει στο χωριό και ξοδεύει το υπόλοιπο της ζωής του θρηνώντας, όπως και η αδελφή του.

## Παραπομπές

Κατηγορία:Παραμύθια
Κατηγορία:Λυκάνθρωποι
Βουλευτικές εκλογές στην Κιργιζία 1995

**Βουλευτικές εκλογές** διεξήχθησαν στην Κιργιζία στις 5 Φεβρουαρίου 1995. Ο δεύτερος γύρος διεξήχθη στις 19 Φεβρουαρίου. Το Σοσιαλδημοκρατικό Κόμμα της Κιργιζίας ήταν το μεγαλύτερο κόμμα, κερδίζοντας 14 από τις 105 έδρες. Η προσέλευση των ψηφοφόρων ανήλθε στο 76%.

## Αποτελέσματα

## Παραπομπές

Κατηγορία:Εκλογές στην Κιργιζία
Πασκουάλε Αντρεόλι

Ο **Πασκουάλε Αντρεόλι** (, Φαλκονάρα Μαρίτιμα, 1774 – Γέλα, 1837) ήταν Ιταλός πρωτοπόρος της αεροπορίας.

## Βιογραφικά στοιχεία
Από πολύ νεαρή ηλικία μυήθηκε στα «νέα μορφή φυσικής» που εφαρμοζόταν για την μελέτη του «υπολογισμού των τεράστιων χώρων του ουρανού», και έγινε ένας από τους πρωτοπόρους της αεροπορίας.

Γνωρίστηκε με τον κόμη Φραντσέσκο Ζαμπεκάρι από την Μπολόνια, και μαζί πραγματοποίησαν την πρώτη απογείωση με αερόστατο κατασκευής τους στη Μπολόνια, στις 7 Οκτωβρίου 1803. Στις 18 Οκτωβρίου 1807, πραγματοποιώντας αυτή τη φορά απογείωση από τη νέα Αρένα του Μιλάνου, έφτασαν σε υψόμετρο 7.600 μέτρων με διθέσιο αερόστατο. Το 1809, στο Φορλί, σχεδιάσε και κατασκεύασε μαζί με τον Οττάβιο Αλμπιτσίνι ένα νέο αερόστατο με την ονομασία «Ελπίδα» ("La Speranza") με το οποίο πραγματοποίησαν πολλές απογειώσεις στο Φορλί, στη συνέχεια στη Μπρέσια, και σε άλλες πόλεις της Λομβαρδίας.

Πέθανε από χολέρα στο Τερρανόβα, σημερινό Γέλα της Σικελίας.

## Έργα
* Pasquale Andreoli, Gaston Tissandier, Auguste Piccard. *Etheria ou joies et douleurs des premiers aventuriers de l'aérostat*. Tradotto da G. Lambert. Έκδοση FMR, 1993
* Pasquale Andreoli, Francesco Zambeccari. *Descrizione dell'aerostato La Speranza costruito a Forlì nell'anno 1809*. Έκδοση Dalla tipografia dipartimentale Roveri, e Casali, 1809
* Pasquale Andreoli. *Al sig. F. Du-Pré: Lettera di Pasquale Andreoli relativa al volo da lui eseguito nell'anfiteatro di Milano di giorno 18 ottobre 1807*. Έκδοση Tipografia di F. Sonzogno, 1807
* Francesco Zambeccari. *Osservazioni di Francesco Zambeccari sopra varj oggetti contenuti nella lettera del signor Pasquale Andreoli diretta per la stampe a mr. Du-Pré, membro ec. relativa al volo da esso eseguito nell'anfiteatro di Milano il giorno 18 ottobre 1807*. Sassi, 1807

## Παραπομπές


Κατηγορία:Ιταλοί αεροπόροι
Κιδαρίτες

thumb|Κιντάρα Αʹ
Οι **Κιδαρίτες** ήταν δυναστεία της ιρανικής φυλής "Κι" που πήρε το όνομά της από τον ηγεμόνα της, Κιντάρα. Οι Κιδαρίτες αποτελούσαν τμήμα μιας συνομοσπονδίας ιρανόφωνων φυλών γνωστών με τη συλλογική ονομασία "Χιονίτες" ή "Χούνας".

Κατά τη διάρκεια των 4ου-5ου αιώνα μ.Χ. ίδρυσαν το Βασίλειο των Κιδαριτών.

Κατηγορία:Ασιατικές δυναστείες
Κατηγορία:Μονάρχες του Αφγανιστάν
Κατηγορία:Ιστορία της Ινδίας
Κατηγορία:Ιστορία του Ουζμπεκιστάν
Κατηγορία:Ιστορία του Πακιστάν
Κατηγορία:Ιστορία του Τατζικιστάν
Κατηγορία:Ιστορία του Τουρκμενιστάν
Κατηγορία:Πρώην βασίλεια
Κατηγορία:Ιρανικές χώρες και εδάφη
Πουέρτο Ρίκο ΦΚ

Η **Πουέρτο Ρίκο ΦΚ** (αγγλικά: *Puerto Rico FC*) είναι μια επαγγελματική ομάδα ποδοσφαίρου με έδρα το Μπαγιαμόν του Πουέρτο Ρίκο. Ιδρύθηκε το 2015 και μετέχει στη Νορθ Αμέρικαν Σόκερ Λιγκ (NASL), τη δευτέρου επιπέδου κατηγορία της αμερικανικής πυραμίδας ποδοσφαίρου. Η ομάδα διεξάγει τους εντός έδρας αγώνες της στο Εστάδιο Χουάν Ραμόν Λουμπριέρ. Η ομάδα ξεκίνησε τις αγωνιστικές της υποχρεώσεις το 2016.

## Κουλτούρα του συλλόγου
### Υποστηρικτές
Το Πουέρτο Ρίκο ΦΚ έχει δύο λέσχες υποστηρικτών, τη *La Barra Naranja* και τη λέσχη *La Legión Extranjera* με έδρα τις Ηνωμένες Πολιτείες. Οι ομάδες υποστηρικτών του Πουέρτο Ρίκο ιδρύθηκαν κατά τη διάρκεια της προϋπάρχουσας ομάδας Πουέρτο Ρίκο Άιλαντερς.

### Αντιπαλότητες
Η βασική αντιπαλότητα της ομάδας είναι αυτή με τη Νιου Γιορκ Κόσμος, όταν ο σύλλογος ανακοίνωσε ένα PR / NY Derby για το πρώτο παιχνίδι της αγωνιστικής περιόδου του 2017.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Πουέρτο Ρίκο
Κατηγορία:Ιδρύσεις ποδοσφαιρικών ομάδων το 2015
Βουλευτικές εκλογές στην Κιργιζία 2000

**Βουλευτικές εκλογές** διεξήχθησαν στην Κιργιζία στις 20 Φεβρουαρίου 2000, ενώ ο δεύτερος γύρος διεξήχθη στις 12 Μαρτίου. Η Ένωση Δημοκρατικών Δυνάμεων, μια συμμαχία με το Ασάμπα, το Κόμμα της Οικονομικής Ανάκαμψης, το Σοσιαλδημοκρατικό Κόμμα και το Κόμμα Ενότητας ήταν ο μεγαλύτερος εκλογικός συνασπισμός στο Κοινοβούλιο, κερδίζοντας 12 από τις 105 έδρες. Η προσέλευση των Ψηφοφόρων ανήλθε στο 64.4%.

## Αποτελέσματα

## Παραπομπές

Κατηγορία:Εκλογές στην Κιργιζία
Κιργιζια
Νιου Γιορκ Κόσμος

Το **Νιου Γιορκ Κόσμος** πιθανόν να παραπέμπει στα ακόλουθα:

* Νιου Γιορκ Κόσμος (1970-85), ομάδα της NASL (πρώτης κατηγορίας των ΗΠΑ εκείνη την περίοδο) η οποία λειτούργησε το διάστημα μεταξύ 1970 και 1985
* Νιου Γιορκ Κόσμος (2010), ομάδα που αγωνίζεται από το 2013 στη νέα NASL (δευτέρου επιπέδου κατηγορία των ΗΠΑ και του Καναδά) η οποία συστάθηκε το 2010 και πήρε την ονομασία της παλιάς ομάδας
* Νιου Γιορκ Κόσμος Β
* Νιου Γιορκ Κόσμος Στέιντιουμ
Οίκος της Τουλούζης

Ο **Οίκος της Τουλούζης** ή Οίκος του Σαιν-Ζιλ, είναι ένας ευγενής Οίκος της Νότιας Γαλλίας, που κυβέρνησε την κομητεία της Τουλούζης. Πλάγιος κλάδος είναι αυτός των κομήτων του Ρουέργκ (Rouergue). 

## Ιστορία
To 778 o Καρλομάγνος ηττήθηκε στα Πυρηναία από τους Βάσκους και έβαλε τον πρώτο κόμη της Τουλούζης για να προσέχει την άμυνα από αυτούς. Το 837 ο Φουλκοάλδος τοποθετήθηκε στην περιοχή με δικαίωμα κληρονομίας της κομητείας στους απογόνους του και έτσι έγινε ο ιδρυτής του Οίκου. 

Οι κόμητες της Τουλούζης έπρεπε να αντιμετωπίσουν την εξάπλωση του δούκα της Ακουϊτανίας και του κόμη της Βαρκελώνης, ο οποίος ήθελε να επεκταθεί στην Λανγκεντόκ και στην Προβηγκία. Η πόλη της Τουλούζης ήταν από τις μεγαλύτερες στην Ευρώπη. Ο Ραϋμόνδος Δ΄ συμμετείχε στην Α΄ Σταυροφορία και σκοτώθηκε στην Τρίπολη. 

Ο γιος του Ραϋμόνδος Ε΄ έπρεπε να αντιμετωπίσει τους Καθαρούς και ζήτησε τη βοήθεια του αββαείου του Σιτώ, στη Ντιζόν. Ο γιος του Ραϋμόνδος ΣΤ΄ αντιλήφθηκε ότι θα αποξενωνόταν από ένα μεγάλο μέρος του πληθυσμού του. Το 1208 σκοτώθηκε ο Πιέρ ντε Καστελνώ αντιπρόσωπος (legate) του πάπα και ο Ιννοκέντριος Γ΄ κήρυξε Σταυροφορία κατά των αιρετικών Καθαρών. Την εκτέλεσή της ανέλαβε ο τυχοδιώκτης Σίμων του Μονφόρ με σκοπό την υποταγή των πλούσιων αρχόντων της περιοχής. Το 1215 νίκησε τον στρατό της Τουλούζης και εισήλθε στην πόλη, αλλά σκοτώθηκε από τους κατοίκους της. Ο γιος του Ραϋμόνδου ΣΤ΄, Ραϋμόνδος Ζ΄, ήταν με το μέρος των υπηκόων του, αλλά όταν ο Λουδοβίκος Η΄ άρχισε εκστρατεία, υπέγραψε συνθήκη στο Μω το 1229.

Το μόνο τέκνο του Ραϋμόνδου Η΄, η κόρη του Ιωάννα νυμφεύτηκε τον Αλφόνσο, γιο του Λουδοβίκου Η΄, που κυβέρνησε την Τουλούζη από το Παρίσι. Τον άτεκνο Αλφόνσο κληρονόμησε ο ανιψιός του Φίλιππος Γ΄ και από τότε η Τουλούζη ενώθηκε με το στέμμα της Γαλλίας.

**Ο κλάδος του Ρουέργκ:** Την τελευταία κόμισσα του Ρουέργκ κληρονόμησε ο εγγονός του τέταρτου εξαδέλφου της Γουλιέλμος Δ΄ κόμης της Τουλούζης.

**Ο κλάδος της Τρίπολης:** Ο Ραϋμόνδος Δ΄ πήρε μέρος στην Α΄ Σταυροφορία και απεβίωσε στην πολιορκία της Τρίπολης. Ο γιος του Βερτράνδος έγινε πρώτος κόμης της Τρίπολης. Ο δισεγγονός του Ραϋμόνδος Γ΄ της Τρίπολης αποβιώνοντας το 1187 άτεκνος, άφησε την κομητεία σε έναν γιο του Βοϊμόνδου Γ΄ Πουατιέ πρίγκιπα της Αντιόχειας. 

O ζωγράφος Τουλούζ-Λωτρέκ εθεωρείτο ότι κατάγεται από κάποιον πλάγιο κλάδο Λωτρέκ του Οίκου.

## Γενεαλογία του Οίκου της Τουλούζης

## Αναφορές


*
Νιου Γιορκ Κόσμος (2010)

Η **Νιου Γιορκ Κόσμος** (αγγλικά: *New York Cosmos*) είναι αμερικανός επαγγελματικός σύλλογος ποδοσφαίρου που εδρεύει στο Μπρούκλιν της Νέας Υόρκης και μετέχει στη Νορθ Αμέρικαν Σόκερ Λιγκ, τη δεύτερη κατηγορία ποδοσφαίρου της Βόρειας Αμερικής, από το 2013.

Ο σημερινός σχηματισμός της ομάδας και της οργάνωσης, Αύγουστος 2010, αποτελεί μια αναγέννηση της αρχικής Νιου Γιορκ Κόσμος (1970-1985) που αγωνίστηκε στην προηγούμενη Νορθ Αμέρικαν Σόκερ Λιγκ (1968-1984), την πρώην πρώτη κατηγορία του ποδοσφαίρου της Βόρειας Αμερικής. Η Κόσμος διεξάγει τους εντός έδρας αγώνες της στο MCU Park στον πεζόδρομο του Coney Island.

## Επιτυχίες
### Πρωταθλήματα
* Νορθ Αμέρικαν Σόκερ Λιγκ
** Σόκερ Μπόουλ: 2013, 2015, 2016 	
** Σπρινγκ Τσάμπιονσιπ: 2015
** Φολ Τσάμπιονσιπ: 2013, 2016

### Υποδεέστερες διοργανώσεις
* **[[Λούναρ Νιου Γίαρ Καπ]]**
** Νικήτρια: 2015

## Σημειώσεις

## Παραπομπές


## Εξωτερικοί σύνδεσμοι
*

Κατηγορία:Νιου Γιορκ Κόσμος
Ιωάννα Γ΄ της Βουργουνδίας

Η **Ιωάννα Γ΄ της Βουργουνδίας** ή **Ιωάννα της Γαλλίας** (Γαλ.:*Jeanne III de Bourgogne*, 1 Μαΐου 1308 - 10 Αυγούστου 1347) ήταν Κόμισσα της Βουργουνδίας και Κόμισσα του Αρτουά (1330 - 1347) σε συμβασιλεία με τον σύζυγο της Εύδη Δ΄. Η Ιωάννα Γ΄ ήταν η μεγαλύτερη κόρη του βασιλιά της Γαλλίας Φιλίππου Ε΄ του Υψηλού και της Ιωάννας Β΄ κόμισσας της Βουργουνδίας.

Παντρεύτηκε το 1318 τον Εύδη Δ΄ δούκα της Βουργουνδίας σαν μέρος της συμφωνίας ανάμεσα στον πατέρα της και στον δούκα που αφορούσε την Γαλλική διαδοχή. Η Ιωάννα με τον γάμο αυτό έγινε δούκισσα της Βουργουνδίας, ενώ με το τέλος τής μητέρας της το 1330 κληρονόμησε τις κομητείες της Βουργουνδίας και του Αρτουά. 
Η Ιωάννα έκανε με τον Εύδη έξι παιδιά τα οποία όλα, εκτός από τον Φίλιππο της Ωβέρνης, απεβίωσαν σε βρεφική ηλικία. Ο Φίλιππος πέθανε πριν από την ίδια, και οι τίτλοι πέρασαν στον εγγονό της Φίλιππο Α΄ κόμη της Βουργουνδίας. 

## Πρόγονοι

## Παραπομπές


|-

Κατηγορία:Οίκος των Καπετιδών
Κατηγορία:Κόμισσες της Βουργουνδίας
Κατηγορία:Δούκισσες της Βουργουνδίας
Κατηγορία:Κόμισσες του Αρτουά
Μιχαήλ Αρνιωτάκης

Ο **Μιχαήλ Αρνιωτάκης** (1841-1910) ήταν Έλληνας ηθοποιός.

## Βιογραφικά στοιχεία
Γεννήθηκε το 1841 στην Αθήνα. Σπούδασε νομική στο Πανεπιστήμιο Αθηνών, και εργάστηκε ως υπογραμματέας στο Ειρηνοδικείο Αθηνών μέχρι το 1865, ενώ παράλληλα εμφανιζόταν και σε ερασιτεχνικούς θεατρικούς θιάσους. Μετά από παρακίνηση του Παντελή Σούτσα, εγκατέλειψε την θέση του στο δικαστικό σώμα, για να εργαστεί ως τακτικός ηθοποιός στον θίασο του Σούτσα. Η πρώτη του εμφάνιση στο θεάτρο έγινε στις 12 Μαρτίου 1866, όταν υποδύθηκε τον Αίπυτο στο έργο *Μερόπη* του Δημητρίου Βερναρδάκη. Στη συνέχεια περιόδευσε σε πόλεις της Ελλάδας, της Τουρκίας, της Ρουμανίας και της Ρωσίας είτε με τους δικούς του θίασους είτε με τους θίασους των Σούτσα, Ταβουλάρη και Αλεξιάδη.

Οι σημαντικότερες ερμηνείες του ήταν αυτές του Ιάγου στον *[[Οθέλος|Οθέλο]]* του Σαίξπηρ, και του *[[Ταρτούφος|Ταρτούφου]]* του Μολιέρου. Αποχώρησε από το θέατρο το 1907 λόγω ημιπληγίας, την περίοδο όπου υποδυόταν τον Αλή πασά στο έργο *Κυρά Βασιλική* του Γεράσιμου Βώκου. Δίδαξε στην δραματική σχολή του Εθνικού Δραματικού Συλλόγου, ενώ συνέγραψε και δύο θεατρικά έργα: τα *Κοινωνικαί πληγαί* (1887) και *Προνομιούχοι* (1902). Επίσης έγραψε θεατρικές μελέτες.

Πέθανε στις 26 Απριλίου 1910 στην Αθήνα.

## Παραπομπές


## Εξωτερικοί σύνδεσμοι
*Μιχαήλ Αρνιωτάκης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ηθοποιοί θεάτρου
Κατηγορία:Έλληνες θεατρικοί συγγραφείς
Μαργαρίτα Α΄ της Βουργουνδίας

Η **Μαργαρίτα Α΄, κόμισσα της Βουργουνδίας** (, 1309 - 9 Μαΐου 1382), Κόμισσα της Βουργουνδίας και Κόμισσα του Αρτουά (1361 - 1382), κόμισσα της Φλάνδρας, της Νεβέρ και του Ρετέλ ήταν δεύτερη κόρη του βασιλιά της Γαλλίας Φιλίππου του Υψηλού και της Ιωάννας Β΄ της Βουργουνδίας. Ο πατέρας της κληρονόμησε το στέμμα της Γαλλίας μετά από τον θάνατο σε βρεφική ηλικία του ξαδέλφου της Ιωάννη Α΄ της Γαλλίας. Η Μαργαρίτα παντρεύτηκε τον Λουδοβίκο Α΄, κόμη της Φλάνδρας ο σύζυγος της ήταν εξαρτημένος από τον πατέρα της ο οποίος έπρεπε να τον βοηθήσει να καταπνίξει την εξέγερση του Νικολά Ζαννεκίν. Ο πατέρας της πέθανε χωρίς γιους (1322) και το Γαλλικό στέμμα πέρασε στον θείο της Κάρολο Δ΄ της Γαλλίας. 
Η μητέρα της Μαργαρίτας Ιωάννα Β΄ διαδέχθηκε την γιαγιά της Μαώ του Αρτουά στην κομητεία του Αρτουά (1329), η μεγαλύτερη αδελφή της Ιωάννα κληρονόμησε από την μητέρα της τις κομητείες του Αρτουά και της Βουργουνδίας (1330). Ο σύζυγος της σκοτώθηκε στην μάχη του Κρεκί (26 Αυγούστου 1346) και τον διαδέχθηκε ο γιος τους Λουδοβίκος Β΄, κόμης της Φλάνδρας υπό την κηδεμονία της ίδιας της Μαργαρίτας, ο νεαρός Λουδοβίκος διεκδίκησε το δουκάτο της Βραβάντης χάρη στα δικαιώματα της συζύγου του (1355). 

## Γάμοι της εγγονής της
Η εγγονή της Μαργαρίτας Α΄ Μαργαρίτα Γ΄, κόμισσα της Φλάνδρας παντρεύτηκε σε ηλικία 7 ετών (1357) τον Φίλιππο του Ρούβρ εγγονό και διάδοχο της αδελφής της Μαργαρίτας Ιωάννας Γ΄. Παρέμειναν άτεκνοι μέχρι τον θάνατο του Φιλίππου (1361), η Μαργαρίτα κληρονόμησε τις κομητείες του Αρτουά και της Βουργουνδίας. 
Η νεαρή Μαργαρίτα Γ΄ παντρεύτηκε τον Φίλιππο τον Τολμηρό (1369) μικρότερο γιο του Γάλλου βασιλιά Ιωάννη του Αγαθού, αλλά ο πατέρας της μικρής Μαργαρίτας που ήθελε συμμαχία με τους Άγγλους ήταν αντίθετος με αυτό τον γάμο ζητώντας το διαζύγιο τους. Η Μαργαρίτα Α΄ παρουσιάστηκε μπροστά του με ανοιχτό φόρεμα τον απείλησε ότι θα κόψει τα στήθη της, ο γιος της Λουδοβίκος τρομοκρατημένος αναγκάστηκε να συμφωνήσει με τον γάμο.  

## Τελευταία χρόνια
Τα τελευταία χρόνια της βασιλείας της η Μαργαρίτα αντιμετώπισε πολλές εξεγέρσεις στις Κάτω Χώρες, μια εξέγερση στην Γάνδη κατεστάλη από τον γιο της και τον σύζυγο της εγγονής της. Μετά την μάχη του Μπέβερχουτσβελντ ο Λουδοβίκος Β΄ εξορίστηκε από την Φλάνδρα, Γαλλικός στρατός υπό την ηγεσία του Φιλίππου του Τολμηρού ήρθε να τον βοηθήσει και νίκησε τους Φλαμανδούς στην μάχη του Ρούσεμπεκ την ίδια χρονιά που πέθανε η Μαργαρίτα. Ο γιος της Λουδοβίκος πέθανε δυο χρόνια αργότερα και όλες οι κτήσεις μαζί με την Φλάνδρα πέρασαν στην εγγονή της Μαργαρίτα Γ΄.

## Πρόγονοι

## Παραπομπές


## Πηγές
*A. Rousset, Extrait du Dictionnaire Géographique, Historique et Statistique des communes de la Franche-Comté : Grozon (39), t. III, cegfc.net, 1854

## Εξωτερικοί σύνδεσμοι
*Καπέτιδες βασιλείς

|-

Κατηγορία:Οίκος των Καπετιδών
Κατηγορία:Κόμισσες της Βουργουνδίας
Κατηγορία:Κόμισσες της Φλάνδρας
Πολυζώης Λαμπανιτζιώτης

Ο **Πολυζώης Λαμπανιτζιώτης** ήταν Έλληνας λόγιος και εκδότης του 18ου αιώνα από την Ήπειρο. Γεννήθηκε στα Ιωάννινα, αλλά σύντομα εγκαταστάθηκε στη Βιέννη, όπου το 1791 συνετέλεσε στην ίδρυση του πρώτου ελληνικού τυπογραφείου του στενού φίλου του Γεωργίου Βενδότη, με τον οποίο συνεργάσθηκε σε μεταφράσεις και επιμέλειες βιβλίων.

Με δικές του δαπάνες, καθώς και με συνδρομές των πλούσιων Ελλήνων της Βιέννης, της Βενετίας και άλλων ευρωπαϊκών πόλεων, ο Λαμπανιτζιώτης τύπωσε πολλά βιβλία Ιταλών και Γάλλων συγγραφέων, μεταφρασμένα από Έλληνες λόγιους.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 16 (1972), σελ. 621

Κατηγορία:Έλληνες λόγιοι του 18ου αιώνα
Κατηγορία:Έλληνες εκδότες
Γιόζεφ Βάιγκλ

Ο **Γιόζεφ Βάιγκλ** (*Joseph Weigl*, Άιζενστατ 28 Μαρτίου 1766 – Βιέννη 3 Φεβρουαρίου 1846) ήταν Αυστριακός συνθέτης και αρχιμουσικός, γνωστός για τις όπερές του.

## Βιογραφικά στοιχεία
Ο Βάιγκλ γεννήθηκε στο Άιζενστατ της -σημερινής- Αυστρίας το 1766. Ήταν γιος του Γ. Φ. Βάιγκλ (Joseph Franz Weigl, 1740-1820), ο οποίος ήταν εξάρχων βιολοντσελίστας στην ορχήστρα της οικογένειας Εστερχάζι του Βασιλείου της Ουγγαρίας. Σπούδασε μουσική με δασκάλους τους Άλμπρεχτσμπέργκερ και Σαλιέρι. Έγραψε την πρώτη του όπερα *Η Περιττή Προφύλαξη*σε ηλικία, μόλις, 16 ετών. Μάλιστα, ο Σαλιέρι τον είχε εκθειάσει γι’ αυτήν, όπως και ο περίφημος Γκλουκ.

Ο Βάιγκλ συνεργάστηκε με τον Μότσαρτ στο ανέβασμα των οπερών Οι Γάμοι του Φίγκαρο και Ντον Τζοβάνι. Αργότερα (1792), διαδέχθηκε τον Σαλιέρι στη θέση του αρχιμουσικού και συνθέτη της Όπερας. Μετά από μεγάλη επιτυχία που γνώρισε με τις όπερές του, στη Βιέννη και το Μιλάνο, έφυγε από την Όπερα και, το 1827, διορίστηκε δεύτερος αρχιμουσικός στο Αυτοκρατορικό Παρεκκλήσιο, θέση που διατήρησε μέχρι το 1838. Έκτοτε, ασχολήθηκε κυρίως με τη σύνθεση εκκλησιαστικής μουσικής. Πέθανε στη Βιέννη, το 1846.

## Μουσική
Ο Βάιγκλ συνέθεσε, κυρίως, όπερες -περίπου 35- στα γερμανικά και τα ιταλικά, που ακολούθησαν την παράδοση του βιενέζικου κλασικισμού. Επίσης, έγραψε 18 μπαλέτα, 2 ορατόρια, 11 κοσμικές καντάτες, λειτουργίες, προσφορές (οφερτόρια), κοντσέρτα για τσέμπαλο, χορούς, άριες, καντσονέτες κ.α.
 
## Κυριότερα έργα
### Όπερες
**Η Περιττή Προφύλαξη* (Βιέννη, 1783) για θέατρο μαριονετών
**Η Χολερική Νύφη* (Βιέννη, 1788)
**Τρελός με το Ζόρι* (Βιέννη, 1788)
**Η Πριγκίπισσα του Αμάλφι*(Βιέννη, 1794)
**Η Στολή* (Βιέννη, 1805)
**Ο Αόρατος Πρίγκηπας* (Λάξενμπουργκ, 1806)
**Κλεοπάτρα* (Μιλάνο, 1807)
**Αντίζηλος του Εαυτού του* (Μιλάνο, 1808)
**Το Ορφανοτροφείο*, ζίνκσπιλ (Βιέννη, 1808)
**Η Ελβετική Οικογένεια* (Βιέννη, 1809, παιζόταν με μεγάλη επιτυχία μέχρι το 1900 ! )
**Οι Μεταμορφώσεις*, οπερέτα (Βιέννη, 1810)
**Η Πτώση*, ζίνκσπιλ (Βιέννη, 1813)
**Η Νιότη του Πέτρου του Μεγάλου* (Βιέννη, 1814)
**Το Αηδόνι και το Κοράκι* (Βιέννη, 1818)
**Έντμοντ και Καρολίνα* (Βιέννη, 1821)
**Η Σιδηρά Πύλη* (Βιέννη, 1823)
### Μπαλέτα
**Ρικάρντο* (1795)
**Άλκηστις*, 1800
**Τα Ίσθμια*
*Ο Δρόμος
### Ορατόρια
*Τα Πάθη του Ιησού Χριστού (Βιέννη, 1804)
*Η Ανάσταση του Ιησού Χριστού (Βιέννη, 1804)
### Καντάτες
**Η Καλή Βούληση*
**Η Δύναμη του Καθαγιασμού* (1814)

## Παραπομπές


## Βιβλιογραφία
*«Λεξικό Μουσικής και Μουσικών» (Dictionary of Music and Musicians) του George Grove, D.C.L (Oxford, 1880)
*Baker’s biographical dictionary of musicians, on line
*Rob. Eitner, Biographisch-bibliographisches Quellen-LexiKon, on line
*Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
*Γιώργος Λεωτσάκος, επιμέλεια λήμματος στην εγκυκλοπαίδεια «Πάπυρος Λαρούς Μπριτάνικα», έκδοση 1991, τόμος 13, σ. 150
*Enciclopedia Bompiani-Musica, Milano (εκδ. ΑΛΚΥΩΝ, 1985)
*Eric Blom *The New Everyman Dictionary of Music* (Grove Weidenfeld, N. York, 1988)

Κατηγορία:Αυστριακοί συνθέτες όπερας
Κατηγορία:Αυστριακοί συνθέτες κλασικής μουσικής
Σόκερ Μπόουλ

Το **ΝΑΣΛ Τσάμπιονσιπ** (NASL Championship) είναι ο ετήσιος αγώνας πρωταθλήματος του Νορθ Αμέρικαν Σόκερ Λιγκ. Εκεί, οι δύο κορυφαίες ομάδες έρχονται αντιμέτωπες στον τελικό για την κατάκτηση του NASL Trophy, γνωστού ως **Soccer Bowl Trophy**. Από το 1975 έως το 1983 και πάλι το 2013, ο ίδιος αγώνας πρωταθλήματος ήταν γνωστός και ως **Σόκερ Μπόουλ**.

## Παραπομπές


## Εξωτερικοί σύνδεσμοι
* North American Soccer League (History)

Κατηγορία:Ποδοσφαιρικές διοργανώσεις ΗΠΑ
Νορθ Αμέρικαν Σόκερ Λιγκ (1968-84)

Το **Νορθ Αμέρικαν Σόκερ Λιγκ** (αγγλικά: *North American Soccer League*, **NASL**) ήταν το κορυφαίο επαγγελματικό πρωτάθλημα ποδοσφαίρου στις Ηνωμένες Πολιτείες και τον Καναδά που λειτούργησε από το 1968 έως το 1984. Ήταν το πρώτο επιτυχημένο πρωτάθλημα ποδοσφαίρου σε εθνική κλίμακα στις Ηνωμένες Πολιτείες. Ο τελικός του πρωταθλήματος ονομάστηκε Σόκερ Μπόουλ από το 1975 έως το 1983 και Σειρές Σόκερ Μπόουλ στο τελευταίο του έτος το 1984. Επικεφαλής της διοργανώτριας αρχής NASL ήταν ο επίτροπος Φιλ Γουόσναμ από το 1969 έως το 1983.

Η δημοτικότητα του πρωταθλήματος κορυφώθηκε στα τέλη της δεκαετίας του 1970. Το πρωτάθλημα έφτασε κατά μέσο όρο πάνω από 13.000 οπαδούς ανά παιχνίδι σε κάθε περίοδο από το 1977 έως το 1983 και οι αγώνες του πρωταθλήματος μεταδόθηκαν στην τηλεόραση από το 1975 έως το 1980. Η πιο εξέχουσα ομάδα του πρωταθλήματος ήταν η Κόσμος της Νέας Υόρκης. Κατά τα μέσα του τέλους της δεκαετίας του '70, η Κόσμος διέθετε ορισμένους από τους καλύτερους παίκτες του κόσμου, Πελέ, Φραντς Μπεκενμπάουερ, Κάρλος Αλμπέρτο και η Κόσμος είχε κατά μέσο όρο 28.000 θεατές για κάθε περίοδο από το 1977 έως το 1982, έχοντας τρεις περιόδους μέσης προσέλευσης φτάνοντας και τους 40.000 θεατές ανά παιχνίδι. Άλλοι διεθνώς γνωστοί παίκτες του πρωταθλήματος ήταν οι Εουσέμπιο, Γιόχαν Κρόιφ, Γιόχαν Νέσκενς, Γκερντ Μίλερ, Τζορτζ Μπεστ, Τεόφιλο Κουμπίγιας, Μπόμπι Μουρ, Γκόρντον Μπανκς και Ελίας Φιγκερόα.

Η διοργανώτρια αρχή του πρωταθλήματος NASL, η οποία συστάθηκε στις 7 Δεκεμβρίου του 1967, διεξήγαγε ακόμη πρωτάθλημα ποδοσφαίρου σάλας σε διάφορες μορφές τα έτη 1971, 1975, 1976, 1979 και 1983 και σε μορφή περιόδου τα διαστήματα 1979–80, 1980–81, 1981–82 και 1983–84.

## Πρωταθλήτριες

## Δείτε επίσης
* Νορθ Αμέρικαν Σόκερ Λιγκ
* Σόκερ Μπόουλ

## Παραπομπές


## Εξωτερικοί σύνδεσμοι
*American Soccer History Archives

Κατηγορία:Ποδοσφαιρικές διοργανώσεις ΗΠΑ
Οίκος των Ρουπενιδών

Ο **Οίκος των Ρουπενιδών** ή Ρουμπενιδών είναι ο πρώτος δυναστικός Οίκος της Μικράς Αρμενίας (Κιλικίας). Τα μέλη της έζησαν από τον 11ο ως τον 13ο αι.

 
## Ιστορία

H (Μεγάλη) Αρμενία των Βαγρατιδών ήταν υποτελής στη Ρωμαϊκή Αυτοκρατορία, που το 1045 την προσάρτησε τελείως. Αλλά το 1071 στο Μαντζικέρτ νίκησαν οι Οθωμανοί. Ο Ρουπέν Α΄, συγγενής του βασιλιά του Άνι, μαζί με άλλους πέρασε την οροσειρά του Ταύρου και εγκαταστάθηκε στην Ταρσό, όπου ο Ρωμαίος διοικητής τους παραχώρησε περιοχή. Έτσι ιδρύθηκε το κράτος της Μικράς Αρμενίας το 1198 από τον τέταρτο απόγονό του Λέοντα Β΄ που πήρε τον τίτλο του βασιλιά.

Όταν οι Σταυροφόροι ίδρυσαν κράτη στη Συρία και την Παλαιστίνη, το χριστιανικό βασίλειο των Ρουπενιδών ήταν ο σύνδεσμος με τη Ρωμαϊκή Αυτοκρατορία στην Κωνσταντινούπολη και την υπόλοιπη Ευρώπη. 

Μέλη του Οίκου έκαναν επιγαμίες με μέλη άλλων Χριστιανικών δυναστειών.

Η κόρη του Λέοντα Β΄ , η Ισαβέλλα, ήταν η τελευταία του Οίκου και με το γάμο της με τον Χετούμ Α΄, το βασίλειο της Μικράς Αρμενίας πέρασε στον Οίκο των Χετουμιδών.

## Γενεαλογία των Ρουπενιδών της Μικράς Αρμενίας

## Παραπομπές


## Εξωτερικοί σύνδεσμοι
*
Jackie Chan Stuntmaster

Το **Jackie Chan Stuntmaster** είναι παιχνίδι που βασίζεται στον ηθοποιό και πολεμικών τεχνών Τζάκι Τσαν. Κυκλοφόρησε στις 29 Μαρτίου 2000 μόνο για το PlayStation 1 από την Midway Games και σχεδιασμένο από την Radical Entertainment. 

## Πλοκή
Ο Τζάκι έχει μετακομίσει στην Νέα Υόρκη όπου εκεί βρίσκεται ο παππούς του (Fredrick) ο οποίος διοικεί μια μικρή μεταφορική εταιρία. Μετά από μια μέρα δύσκολης δουλειάς, ο Τζάκι πηγαίνει να δειπνήσει σε ένα κοντινό εστιατόριο όπου και καταλαβαίνει ότι ο παππούς του έχει πέσει θύμα απαγωγής από κάποιους κακοποιούς. Έτσι ο Τζάκι καλείται να λύσει το μυστήριο και να ψάξει να βρει αυτόν που απήγαγε τον παππού του.

## Παιχνίδι
Το παιχνίδι απαρτίζεται από 15 επίπεδα σε 15 διαφορετικά περιβάλλοντα. οι εχθροί που θα αντιμετωπίσει ο πάικτης είναι λίγοι και συχνά επαναλαμβανόμενοι, για να αντιμετωπιστούν πρέπει ο παίκτης να χρησιμοποιήσει τις πολεμικές τέχνες του Τζάκι που είναι ένας συνδυασμός από κλοτσιές, μπουνιές και άλματα. Μέσα σε κάθε επίπεδο από τα 15 επίπεδα, ο παίκτης θα αντιμετωπίσει και έναν Boss παίρνοντας πληφοροφίες για την συνέχεια της αποστολής. Κατά την διάρκεια του παιχνιδιού ο Τζάκι λέει διάφορες δικές του ατάκες με την πραγματική του φωνή μιας και ο ηθοποιός δάνεισε την φωνή του για αυτό το σκοπό. 

## Ομάδα ανάπτυξης
Παραγωγός: Τζέφφρεϊ Κίρνυ

Καλλιτέχνης: Ρικ Στρινγκφέλοου

Δημιουργοί φωνής: Τζάκι Τσαν, Πολ Ντόμπσεν, Κίρμπυ Μόροου και Ρίτσαρντ Σίντι

## Κριτικές
Το παιχνίδι έλαβε "μεσαίες" αναθεωρήσεις σύμφωνα από την GameRankings.

## Εξωτερικοί Σύνδεσμοι
* To *[http://www.mobygames.com/game/jackie-chans-stuntmaster Jackie Chan Stuntmaster] * στο MobyGames
* To ** στο IMDB
* To *[http://www.ign.com/games/jackie-chans-stuntmaster/ps-3948 Jackie Chan Stuntmaster]* στο IGN
* To *[https://www.gamerankings.com/ps/197665-jackie-chan-stuntmaster/index.html Jackie Chan Stuntmaster]* στο GameRankings

## Παραπομπές

Κατηγορία:Βιντεοπαιχνίδια του 2000
Κατηγορία:Βιντεοπαιχνίδια της Midway
Κατηγορία:Βιντεοπαιχνίδια του Τζάκι Τσαν
Κατηγορία:Βιντεοπαιχνίδια της Radical Entertainment
Κατηγορία:Βιντεοπαιχνίδια της Martial Arts
Κατηγορία:Βιντεοπαιχνίδια τοποθετημένα στον Καναδά
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια τοποθετημένα στις ΗΠΑ
Οίκος των Πιαστ

Ο **Οίκος των Πιάστ** είναι ένας δυναστικός Οίκος της Πολωνίας, που από δούκες έγιναν βασιλείς της Πολωνίας ως το 1370. Ο Οίκος έδρασε από τον 9ο ως τον 14ο αι. Ο κύριος κλάδος του περιελάμβανε δούκες της Σιλεσίας ως το 1675.

## Ιστορία
Πρώτο μέλος αναφέρεται ο Πιαστ ο τροχοποιός, ημι-μυθικός πρόγονος· ο όνομα του Οίκου καθιερώθηκε από τον 17ο αι. Ο δισεγγονός του Πιαστ, ο Σιεμομύσλ δούκας των Πολωνών (Δυτικών Σλάβων), ζούσε στο φρούριο Γκετς της *Μεγάλης Πολωνίας* (ΒΔ Πολωνίας) περίπου το 940. Ο γιος του Μιέσκο Α΄ μετακίνησε την έδρα στο Γκνιέζνο και από δούκας έγινε βασιλιάς. Το όνομα Πολωνία (σλαβικά: pole = πεδίο) εμφανίζεται το 1015. Οι Πιαστ κυβέρνησαν για κάποιο διάστημα την Πομερανία, τη Βοημία, τη Λουσατία, τη Ρουθηνία και το Σπις της Σλοβακίας.

Οι βασιλείς της Πολωνίας είχαν να αντιμετωπίσουν την επεκτατικότητα των Σαλίων βασιλέων της Γερμανίας και των Οθωμανών. Το κατάφερναν με συνθήκες, επιγαμίες ή δήλωση υποτέλειας. Οι ισχυροί γείτονές τους ήταν οι Πρεμυσλίδες της Βοημίας, οι Καπετίδες-Ανζού της Ουγγαρίας, οι Ρως του Κιέβου, οι Τεύτονες ιππότες και η Λιθουανία. Το 1138 απεβίωσε ο Μπολέσλαφ Γ΄ και με τη διαθήκη του μοίρασε τη χώρα σε δουκάτα στους γιους του· για τα επόμενα 150 έτη οι δούκες θα διαμάχονται μεταξύ τους για το στέμμα της Κρακοβίας (Περίοδος κατάτμησης της Πολωνίας). Ο πρωτότοκος Βλάντισλαφ Β΄ κράτησε τη Σιλεσία, όπως και οι απόγονοί του. Τελικά το 1314 το βασίλειο ενοποιήθηκε από τον Βλάντισλαφ Α΄. Αυτού τον γιο Καζιμίρ Γ΄ Πιαστ διαδέχθηκε το 1370 ο ανιψιός του Λουδοβίκος Α΄ της Ουγγαρίας από τον Οίκο των Καπετιδών-Ανζού και μετά η κόρη του Γιατβίγκα (Χέντβιχ), που παντρεύτηκε τον Βλαδισλάο Β΄ Γιαγκιελλόνων. Όταν η Γιατβίγκα απεβίωσε άτεκνη, ο Βλαδισλάος Β΄ νυμφεύτηκε την Άννα του Τσέλγιε, εγγονή του Καζιμίρ Γ΄, για να ισχυροποιήσει τη θέση του στο βασίλειο της Πολωνίας.

Ο κλάδος των Πιαστ δουκών της Μαζοβίας (ΝΑ Πολωνίας) εξέλιπε το 1526 με τον Γιάνους Γ΄. Ο κύριος κλάδος των Πιαστ-Σιλεσίας εξέλιπε το 1675 με τον Γεώργιο-Γουλιέλμο δούκα της Λεγκνίτσα, τελευταίο άρρην απόγονο των Πιαστ.

## Οι κλάδοι
* Σιλεσίας
* Μεγάλης (Παλαιάς) Πολωνίας
* Μικρής (Νέας) Πολωνίας
** Μαζοβίας
*** Δυτικής Μαζοβίας (Πουότσκ)

## Γενεαλογία των Πιάστ της Πολωνίας
 Ημιμυθικός δούκας των Πολωνών
 βασιλιάς της Πολωνίας
 υψηλός δούκας της Πολωνίας
 δούκας της Πολωνίας

## Εικόνες

POL Przemysł II 1295 COA.svg|Ο θυρεός του βασιλιά της Πολωνίας
POL województwo kaliskie IRP COA.svg|Ο θυρεός της Μεγάλης (Παλαιάς) Πολωνίας (ΒΔ Πολωνία)
POL województwo krakowskie IRP COA.svg|Ο θυρεός της Μικρής (Νεότερης) Πολωνίας (ΝΑ Πολωνία)
POL województwo dolnośląskie COA.svg|Ο θυρεός του δούκα της Σιλεσίας (ΝΔ Πολωνία)
POL województwo mazowieckie IRP COA.svg|Ο θυρεός του δούκα της Μαζοβίας (ΒΑ Πολωνία)


## Δείτε επίσης
* Κατάλογος μοναρχών της Πολωνίας

## Παραπομπές


## Εξωτερικοί σύνδεσμοι
* 


Κατηγορία:Βασιλικές οικογένειες της Πολωνίας
Αραβία (κόρη του Ιουστίνου Β΄)

Η **Αραβία** ήταν η μόνη καταγεγραμμένη γνωστή κόρη του Βυζαντινού αυτοκράτορα Ιουστίνου Β΄ και της συζύγου του Σοφίας.

Παντρεύτηκε τον Βαδουάριο, με τον οποίο μπορεί να είχε μια κόρη, την Φιρμίνα, σύμφωνα με μια επιγραφή που χρονολογείται στο 564 .

Η Αραβία καταγράφεται από το Κορίππο σε ποίημα του στο οποίο προσεύχεται με τη μητέρα της στις 14 Νοεμβρίου του 565: "Στην ιερή πλευρά της πήγε η όμορφη κόρη της, που μπορούσε να ξεπεράσει την πανσέληνο με το δικό της φως, ίση με τη μητέρα της στο ύψος. Εξίσου λαμπερή στην εμφάνισή της, όσο όμορφη με τα χιονισμένα μάγουλά της, με τα μάτια της να είναι φλεγόμενα από τη φωτιά, όπως και η μητέρα της».  Απεικονίστηκε σε άγαλμα στο Μίλιον, ενώ ένα άλλο ίσως τοποθετήθηκε στο λιμάνι της Σοφιανής.  

## Πηγές
* 
* 
* 

## Παραπομπές


Κατηγορία:Κόρες Βυζαντινών Αυτοκρατόρων
Κατηγορία:Βυζαντινοί του 6ου αιώνα
Κατηγορία:Δυναστεία του Ιουστινιανού
Αναλημματικός τοίχος

Ως **αναλημματικός τοίχος** ή απλά **ανάλημμα** στην αρχιτεκτονική και την αρχαιολογία ορίζεται τοίχος που κατασκευάζεται συνήθως σε έδαφος υπό κλίση. Από στατική άποψη η κατασκευή αναλήμματος βοηθά στην συγκράτηση του εδάφους από την διάβρωση δημιουργώντας παράλληλα ισόπεδες επιφάνειες. Η συγκεκριμένη δομή είναι σχεδιασμένη και κατασκευασμένη ώστε να αντιστέκεται στην πλευρική πίεση του εδάφους, όταν υπάρχει επιθυμητή αλλαγή στο ύψος, που υπερβαίνει την γωνία ανάπαυσης του εδάφους.

Κάθε αναλημματικός τοίχος υποστηρίζει μια εδαφική σφήνα. Η σφήνα ορίζεται ως το έδαφος το οποίο εκτείνεται πέρα από την επιφάνεια αστοχίας του τύπου εδάφους που υπάρχει στην θέση του τοίχου και μπορεί να υπολογιστεί όταν είναι γνωστή η γωνία τριβής του εδάφους. Καθώς η απόκλιση του τοίχου αυξάνεται, το μέγεθος της ολισθαίνουσας σφήνας μειώνεται. Αυτή η μείωση ανακουφίζει και την πίεση στον τοίχο αντιστήριξης.

## Παραπομπές σημειώσεις


Κατηγορία:Αρχιτεκτονική
Κατηγορία:Αρχαιολογία
Οίκος των Χετουμιδών

Ο **Οίκος των Χετουμιδών** ή του Λαμπρόν είναι ο δεύτερος Οίκος των ηγεμόνων της Μικράς Αρμενίας (Κιλικίας). Ο ιδρυτής του ήταν ο Χετούμ Α΄, γιος της Αλίκης του Λαμπρόν. 

## Ιστορία
Το Λαμπρόν είναι το όνομα ενός κάστρου της Κιλικίας. Ο προηγούμενος Οίκος των Ρουπενιδών είχε τελευταίο απόγονο την Ισαβέλλα της Αρμενίας, που παντρεύτηκε σε δεύτερο γάμο τον Χετούμ Α΄. Τα μέλη του Οίκου ήλθαν σε επιγαμία με μέλη από τους Οίκους των Αγγέλων, των Παλαιολόγων και από τα Σταυροφορικά κράτη, ιδίως τους Πουατιέ της Κύπρου. Ο επόμενος Οίκος των βασιλέων της Μικράς Αρμενίας είναι ο Οίκος του Πουατιέ. 

Από τις κόρες του Λέοντος Γ΄ η Θεοφανώ επρόκειτο να παντρευτεί τον Θεόδωρο Άγγελο, γιο του Ιωάννη Α΄ δούκα των Νέων Πατρών και η Ρίτα (Μαρία) παντρεύτηκε τον Μιχαήλ Θ΄ Παλαιολόγο Αυτοκράτορα των Ρωμαίων· είναι η μητέρα του Ανδρόνικου Γ΄. 

Τρία άλλα τέκνα του Λέοντος Γ΄, η Ισαβέλλα, ο Θόρος Γ΄ και ο Οσίν παντρεύτηκαν τρία τέκνα του Ούγου Γ΄ των Πουατιέ βασιλιά της Κύπρου: τον Αμαλρίκ κύριο της Τύρου, τη Μαργαρίτα και την Ισαβέλλα αντίστοιχα. Τα μέλη των Πουατιέ της Κύπρου που έγιναν βασιλείς της Αρμενίας είναι ο γιος του πρώτου ζεύγους Γκυ/Κωνσταντίνος Δ΄ και ο ανιψιός του Λέων ΣΤ΄, τελευταίος βασιλιάς, αφού το 1375 οι Μαμελούκοι κατέλαβαν τη χώρα.

## Γενεαλογία των Χετουμιδών της Μικράς Αρμενίας

. 

## Εξωτερικοί σύνδεσμοι
*
Heaven Forbid

***Heaven Forbid*** είναι ο τίτλος του 13ου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε στις 24 Μαρτίου του 1998 μέσω της δισκογραφικής εταιρείας CMC. 

Ο δίσκος ηχογραφήθηκε στα Millbrook Sound Studios, της Νέας Υόρκης, με τους Ντόναλντ "Buck Dharma" Ρέζερ, Έρικ Μπλουμ και Στιβ Σενκ να αναλαμβάνουν την παραγωγή.

Στην σύνθεση του δίσκου συμμετείχε ο συγγραφέας επιστημονικής φαντασίας Τζον Σίρλεϊ, γράφοντας τους στίχους στα περισσότερα κομμάτια του άλμπουμ. Ο αρχικός τίτλος του δίσκου ήταν *Ezekiel's Wheel*, επηρεασμένος από την ιστορία της Βίβλου, πάνω στην οποία βασίστηκαν οι φήμες περί παραβολικής αναφοράς σε ΑΤΙΑ.

Στην Ευρώπη και την Ιαπωνία, το *Heaven Forbid* κυκλοφόρησε με εναλλακτικό εξώφυλλο, το οποίο ήταν έμπνευση της Μόργκαν Φέρτσαϊλντ και βρισκόταν στο εσώφυλλο της αρχικής έκδοσης.

## Τραγούδια του δίσκου
#"See You in Black" *<small>(Bloom, Roeser, John Shirley)</small>* – 3:17
#"Harvest Moon" *<small>(Roeser)</small>*  – 4:55
#"Power Underneath Despair" *<small>(Bloom, Roeser, Shirley)</small>* – 3:30
#"X-Ray Eyes" *<small>(Roeser, Shirley)</small>* – 3:48
#"Hammer Back" *<small>(Bloom, Roeser, Shirley)</small>* – 3:35
#"Damaged" *<small>(Roeser, Shirley)</small>* – 4:22
#"Cold Gray Light of Dawn" *<small>(Bloom, Roeser, Shirley)</small>* – 3:51
#"Real World" *<small>(Roeser, Shirley)</small>* – 5:08
#"Live for Me" *<small>(Roeser, Shirley)</small>* – 5:19
#"Still Burnin'" *<small>(Roeser, Jon Rogers)</small>* – 3:39
#"In Thee" (Live) *<small>(Lanier)</small>* – 3:40

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Heaven Forbid*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά, πλήκτρα
* **[[Έρικ Μπλουμ]]** - φωνητικά, κιθάρα, πλήκτρα
* **Ντάνι Μιράντα** - μπάσο, φωνητικά
* **Τζον Ρότζερς** - μπάσο, φωνητικά
* **[[Άλεν Λάνιερ]]** - πλήκτρα, κιθάρα
* **Τσακ Μπούρτζι** - τύμπανα, φωνητικά
* **[[Μπόμπι Ροντινέλι]]** - τύμπανα

;*Γκεστ συμμετοχές*
* **Τζορτζ Κίντρον** - φωνητικά
* **Τόνι Περίνο** - φωνητικά

## Παραπομπές


## Πηγές
* Heaven Forbid - Blue Öyster Cult | Songs, Reviews, Credits - AllMusic
* Blue Öyster Cult - Heaven Forbid at Discogs
* Heaven Forbid - The Blue Oyster Cult

Κατηγορία:Δισκογραφία των Blue Öyster Cult
Κατηγορία:Άλμπουμ του 1998
Δημοψήφισμα στη Νότια Οσσετία (2011)

Ένα **δημοψήφισμα για την ορισμό της Οσσετικής και της [[Ρωσική γλώσσα|Ρωσικής]] γλώσσας ως επίσημη γλώσσα** πραγματοποιήθηκε στη Νότια Οσετία στις 13 Νοεμβρίου 2011, παράλληλα με τις προεδρικές εκλογές. Αρχικά, το δημοψήφισμα είχε οριστεί να λάβει χώρα στις 11 Σεπτεμβρίου του 2011, αλλά η απόφαση αναβολής ελήφθη στις 12 Αυγούστου του 2011. 

Πριν το δημοψήφισμα, το πρώτο τμήμα του τέταρτου άρθρου του συντάγματος ορίζει ότι τα Οσσετικά είναι επίσημη γλώσσα στην Νότια Οσετία, ενώ η δεύτερη παράγραφος αναφέρει ότι τα ρωσικά (μαζί με τα Οσσετικά και σε μερικές περιπτώσεις τα Γεωργιανά) είναι η επίσημη γλώσσα των κυβερνητικών οργάνων της κρατικής διοίκησης και της τοπικής αυτοδιοίκησης.

## Αποτελέσματα
Το ερώτημα του δημοψηφίσματος ήταν το εξής: 

## Παραπομπές


Κατηγορία:Εκλογές στην Νότια Οσσετία
Νοτια Οσσετια
Cult Classic

***Cult Classic*** είναι ο τίτλος του δωδέκατου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε τον Ιούνιο του 1994 μέσω της δισκογραφικής εταιρείας "Caroline Records". 

Το άλμπουμ αποτελείται από νέες εκτελέσεις των γνωστότερων επιτυχιών του συγκροτήματος, ηχογραφημένα στα Greene St. Recording, Baby Monster Studios και Giant Recording Studio της Νέας Υόρκης με παραγωγούς τους Ντόναλντ "Buck Dharma" Ρέζερ, Έρικ Μπλουμ, Στιβ Σενκ και Τζεφ Κάβαλεκ.

## Τραγούδια του δίσκου
# "(Don't Fear) The Reaper" - 5:05
# "E.T.I. (Extra Terrestrial Intelligence)" - 5:13
# "Me-262" - 3:08
# "This Ain't the Summer of Love" - 2:43
# "Burnin' for You" - 4:27
# "O.D.'d on Life Itself" - 4:52
# "Flaming Telepaths" - 6:06
# "Godzilla" - 3:40
# "Astronomy" - 8:45
# "Cities on Flame with Rock and Roll" - 4:06
# "Harvester of Eyes" - 3:57
# "Buck's Boogie" - 6:51
# "(Don't Fear) The Reaper" (TV Mix) - 5:06
# "Godzilla" (TV Mix) - 3:40

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Cult Classic*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά, πλήκτρα
* **[[Έρικ Μπλουμ]]** - φωνητικά, κιθάρα, πλήκτρα
* **Τζον Ρότζερς** - μπάσο, φωνητικά
* **[[Άλεν Λάνιερ]]** - πλήκτρα, κιθάρα
* **Τσακ Μπούρτζι** - τύμπανα, φωνητικά

## Παραπομπές


## Πηγές
* Cult Classic - Blue Öyster Cult | Songs, Reviews, Credits - AllMusic
* Blue Öyster Cult - Cult Classic at Discogs
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1994
Αποστολάκης

Το ελληνικό επώνυμο **Αποστολάκης** μπορεί να αναφέρεται σε κάποιο από τα παρακάτω πρόσωπα:

* Αλκιβιάδης Ι. Αποστολάκης (19??-2000), πυρηνικός φυσικός, καθηγητής Πανεπιστημίου Αθηνών, κοσμήτορας της Σχολής Θετικών Επιστημών του ΕΚΠΑ (1979-80)
* Γεώργιος Αποστολάκης (1890-1964), ιατρός, καθηγητής της περιγραφικής ανατομικής
* Γιάννης Αποστολάκης (1886-1947), φιλόλογος, κριτικός λογοτεχνίας και πανεπιστημιακός 
* Δημήτρης Αποστολάκης (γενν. 1967), Κρητικός τραγουδοποιός και λυράρης, από τους κύριους ιδρυτές της «μουσικής ομάδας»  Χαΐνηδες
* Δημήτριος Αποστολάκης (γενν. 1934), πτέραρχος και πολιτικός
* Ευάγγελος Αποστολάκης (γενν. 1957), ναύαρχος, αρχηγός ΓΕΝ και ΓΕΕΘΑ
* Ζαχαρίας Αποστολάκης, οπλαρχηγός στην Επανάσταση του 1821
* Μιχαήλ Αποστολάκης, οπλαρχηγός στην Επανάσταση του 1821
* Νικόλαος Γ. Αποστολάκης (1910-1947), ιερέας και αντιστασιακός
* Στράτος Αποστολάκης (γενν. 1964), ποδοσφαιριστής και μετέπειτα προπονητής
* Κώστας Αποστολάκης (ηθοποιός) (γενν.1969), ηθοποιός 
* Κώστας Αποστολάκης (ποδοσφαιριστής) (γενν.1999), ποδοσφαιριστής

## Δείτε επίσης
* Αποστολάκη

Αποστολακης
Καλογήρου

Το ελληνικό επώνυμο **Καλογήρου** μπορεί να αναφέρεται σε κάποιο από τα παρακάτω πρόσωπα:

* Αντώνης Χ. Καλογήρου, συγγραφέας και ταξιδιωτικός συντάκτης
* Γιώργος Καλογήρου (1928-2015), βουλευτής Βοιωτίας
* Δούκας Καλογήρου (1922-2008), βουλευτής Λέσβου
* Ιωάννης Καλογήρου (1916-1997), θεολόγος
* Μιχάλης Καλογήρου (γενν. 1973), υπουργός Δικαιοσύνης, Διαφάνειας και Ανθρωπίνων Δικαιωμάτων
* Σπύρος Καλογήρου (1922-2009), ηθοποιός
* Χριστιάνα Καλογήρου (γενν. 1964), πολιτικός και οικονομολόγος, βουλευτής Λέσβου και περιφερειάρχης Βορείου Αιγαίου

Κατηγορία:Ελληνικά επώνυμα
Θερμά Σερρών

Τα **Θερμά** είναι πεδινός οικισμός με 426 κατοίκους το 2011, γνωστός για τα ιαματικά του λουτρά και που απέχει 5 χλμ. απο την Νιγρίτα, την έδρα του Δήμου Βισαλτίας. Βρίσκεται στο νοτιοδυτικό τμήμα του νομού Σερρών και νοτιοανατολικά της Νιγρίτας. Υπάγεται διοικητικά στον Δήμο Βισαλτίας.

## Ιστορία
### Αρχαιότητα
Στο σημερινό χωριό αποκαλύφτηκαν ίχνη αρχαίου οικισμού, ο οποίος βρισκόταν πάνω στο ρωμαϊκό δρόμο Αμφίπολης-Ηράκλειας Σιντικής. Συγκεκριμένα, έξω από τα Θερμά, στις τοποθεσίες «Παλιάμπελα» και «Μιζάρια», θα εκτεινόταν η νεκρόπολη, όπως μαρτυρεί η ανεύρεση αρχαίων τάφων. Μέσα πάλι στο χωριό, κατά την οικοδόμηση σπιτιών, αποκαλύφτηκαν θεμέλια αρχαίων κτισμάτων. Τέλος, παλιότερα στη διάρκεια εργασιών για την κατασκευή του υδρευτικού δικτύου, είχαν έρθει στο φως διάφορες επιγραφές. Η ίδρυση του αρχαίου αυτού οικισμού θα πρέπει να είχε σχέση με την αξιοποίηση των εδώ ιαματικών πηγών και την κατασκευή κατάλληλων ιαματικών λουτρών.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Θερμα Σερρων
Κατηγορία:Λουτρά
Νικόκλεια Σερρών

Η **Νικόκλεια** είναι μεγάλος πεδινός οικισμός (υψόμ. 80 μ. 1.316 κάτ.), που βρίσκεται στο νοτιοδυτικό τμήμα της Περιφερειακής Ενότητας Σερρών, σε απόσταση 33 χλμ. νοτιοδυτικά από την πόλη των Σερρών. Υπάγεται διοικητικά στο δήμο Βισαλτίας, που η έδρα του είναι  στη Νιγρίτα. Μέχρι το 1928 ονομαζόταν «Νικοσλάβη».

## Ιστορία

### Αρχαιότητα
Περίπου 4 χλμ. νότια της Νικόκλειας, στο λόφο «Ισάρ», όπου σώζονται ερείπια αρχαίου κάστρου, τοποθετείται ο ρωμαϊκός σταθμός “Arason”  που μας είναι γνωστός από τον Ραβέννιο κοσμογράφο. Ο σταθμός ίσως ταυτίζεται με την αρχαία βισαλτική πόλη «Άρωλος» που αναφέρεται από τον  γεωγράφο Πτολεμαίο.

## Προσωπικότητες
; Κατάγονται από την Νικόκλεια
* Απόστολος Τασκούδης, Έλληνας ολυμπιονίκης παλαιστής
; Σχετίζονται με την Νικόκλεια
* Παπα-Πασχάλης Τσιάγκας, Έλληνας οπλαρχηγός του Μακεδονικού Αγώνα, πεσών στη Νικόκλεια

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας